ISLAMIN KOHTAAMISESTA
Tervetuloa Café Raamattuun!
Tänään puhumme islamin ja kristinuskon välisestä suhteesta.
Miten meidän tulisi kristittyinä suhtautua islamiin?
Vieraanani on Johan Candelin. Tervetuloa. - Kiitos!
Työskentelit ensin pitkään kirkkoherrana.
Työskentelet nykyään muun muassa First Step Forumissa.
Millaista työtä se oikein on?
Siinä verkostossa on kristittyjä parlamentaarikkoja, -
suurlähettiläitä, entisiä pää- ministereitä sekä Obaman pastori.
Yritämme estää konflikteja mahdol- lisimman varhaisessa vaiheessa -
ja rakentaa kristittyinä siltoja sinne, missä niitä ei ole.
Kertoisitko myös työstäsi Marttyyrikirkon ystävien parissa?
Työ alkoi 1982, jolloin kommunisti- maat rajoittivat uskonnonvapautta.
Neuvostoliitossa oli silloin vainoja -
muutaman tunnin ajomatkan päässä Helsingissä.
Nykyään islam uhkaa kristittyjä monissa maissa.
Työ on kestänyt jo noin 35 vuotta.
Molemmat työsarkasi vievät sinua ympäri maailmaa.
Sinulla on paljon mielenkiintoisia yhteyksiä.
Sinulla on muun muassa sama neuvon- antaja kuin presidentti Obamalla.
Miten se on tapahtunut ja kuka on kyseessä?
Hän on Joel Hunter, erään floridalaisen kirkon pastori.
Kyseessä on herätyskristillinen kirkko, -
joka on aloittanut uusia seura- kuntia USA:ssa ja ulkomailla.
Viimeksi tavatessamme hän kertoi, että vuosi oli ollut keskiverto.
He olivat perustaneet edellisvuonna 156 uutta seurakuntaa.
Hän on hieno mies ja oli myös presidentti Bushin neuvonantaja.
On jännittävää nähdä, tuleeko hänestä myös -
Clintonin tai Trumpin neuvonantaja.
Olet saanut matkoillasi kertoa uskosta tuhansille muslimeille.
Miten se on tapahtunut? - Jumala on avannut ovia.
Olen ymmärtänyt, -
että muslimeille pitää heti aluksi osoittaa kunnioitusta -
eikä tulla ylimielisesti ajatellen, että meillä on totuus -
ja heillä vain valhetta. Heitä tulee kunnioittaa ihmisinä.
Ovet avautuivat Mustanmeren rannalle Georgiaan, -
joka on Ukrainasta etelään ja Turkista pohjoiseen.
Siellä kristitty hallitus tuhosi erään moskeijan minareetin.
Helikopterillinen naamioituneita sotilaita repi sen alas.
Kun ikäiseni vanhat ukot yrittivät puolustaa tornia, heidät lyötiin.
Tapaus oli iso katastrofi. Imaamikin sai sydänkohtauksen.
Hallitus toimi laittomasti.
Matkustin sinne ja keskustelin imaamin kanssa koko päivän.
Hän sanoi, että Tšetseniašta ja Iranista otetaan yhteyttä.
Sikäläiset nuorukaiset haluaisivat tulla puolustamaan islamia asein.
Lupasin auttaa heitä saamaan minareetin korjattua, -
jos hän vastaa kieltävästi niille, jotka haluaisivat tarttua aseisiin.
Silloin hallitus iskisi tosi kovaa. Hän lupasi. Löimme kättä päälle.
Aloitimme kampanjan, jossa monet olivat mukana.
Kahden viikon kuluttua rukoustorni oli paikoillaan.
He antoivat minulle mitalin kiitokseksi työstämme.
Sain kuulla, että puhuisin illalla poikakodin 70 muslimipojalle.
Kysyin, oliko jotain, jota ei saisi sanoa.
"Saat puhua vapaasti", he vastasivat.
Puhuin uskosta Jumalaan ja Jeesuksesta.
Puhuin totuudesta sekä yhteis- kunnasta, jossa kaikilla on vapaus.
He sanoivat: "Huomenna saat puhua pääkaupungissa 120 opiskelijalle."
Puheeni oli kuulemma ollut vielä parempi, kun en ollut niin väsynyt.
He kutsuivat minut seuraavana vuonna puhumaan 3000:lle.
Kjell Magne Bondevik Norjasta tuli mukaan.
Puhuimme Jeesuksesta syntiemme sovittajana.
Kerroimme kunnioittavasti, -
emme syyttäen, omasta uskostamme.
Olimme myös valmiita kuuntelemaan, mihin he uskovat.
Saimme todistaa TV:ssä. Ohjelma lähetettiin Turkkiin ja Iraniin.
Ovet avautuivat, kun he näkivät, että tahdoimme heille hyvää.
He olivat kohdanneet juopuneita kristittyjä poliiseja, -
jotka pahoinpitelivät kadulla näkemiään muslimeita.
Sanoimme, ettei se ole kristillisyyttä vaan politiikkaa, -
joka käyttää hyväkseen kristinuskoa.
Halusimme osoittaa heille oikeaa kristillisyyttä.
Maailma janoaa aitoa kristilli- syyttä, rakkautta ja kunnioitusta.
Kun olet ollut mukana näissä tilanteissa, -
mitä yleismaailmallista olet oppinut Suomeakin ajatellen?
Ehdotonta kunnioittamista ja käytännön avunantoa.
Toivon tietysti, että kaikki alkaisivat uskoa Jeesukseen.
Emme kuitenkaan saa käyttää hyväksemme -
esimerkiksi pakolaisten vaikeaa tilannetta -
ja tyrkyttää heille kristinuskoa. Se ei ole oikeaa kristillisyyttä.
Meidän tulee rakastaa kaikkia, tehdä heille hyvää -
ja luottaa siihen, että Pyhä Henki vaikuttaa.
Hän tekee työn. Ihmiset kaipaavat kunnioitusta ja rakkautta.
Kun muslimi, jolla on vääränlainen käsitys kristinuskosta, -
kohtaa Suomessa syvää rakkautta ja huolenpitoa, -
jotain tapahtuu hänen sydämessään.
Tällä hetkellä muslimit ovat suurten kysymysten äärellä.
Kulisseissa keskustellaan terroritekojen vuoksi siitä, -
mitä islam oikeasti on.
ISIS on surmannut paljon enemmän muslimeja kuin kristittyjä.
Ajattelemme, että ISIS vastustaa länttä ja kristinuskoa, -
mutta itse asiassa ISIS vastustaa koko maailmaa.
Muslimeille ISIS on vielä vaikeampi käsittää kuin meille.
Meidän pitää tehdä yhteistyötä voidaksemme estää väkivallanteot, -
joita nähtiin Pariisissa ja Brysselissä.
Unohdamme helposti perusasiat kuten Jeesuksen opetuksen siitä,-
miten kohdella tien syrjään jätettyä pahoinpideltyä.
Puheet eivät auttaneet.
Sitten tuli eräs, joka auttoi miestä ja maksoi tämän laskun.
Eli Jeesus opettaa selvästi, -
miten toimia vaikeuksiin joutuneiden kohdalla.
Kertomus laupiaasta samarialaisesta kertoo kolmesta elämänasenteesta.
Rosvo sanoo: "Se, mikä on sinun, on minun. Minä otan sen."
Niin alkavat sodat sekä maailmalla että kotona. Otetaan toisen omaa.
Toinen elämänasenne on uskonnollisuus: -
"Se, mikä on minun, on minun."
Pappi meni ohi, koska ajatteli miehen olevan väärää uskontoa.
Suomalaiset ajattelevat juuri näin: "Se ei ole minun ongelmani.
Se, mikä on meidän, on meidän. On lottovoitto syntyä Suomessa.
Ei ole meidän ongelmamme, jos muualla ihmiset kärsivät."
Kolmas asenne on Jeesuksen asenne: "Mikä on minun, on sinun."
Uskomme anteliaaseen Jumalaan, joka antoi Poikansa ja Henkensä.
Hänen Poikansa antoi vähän ennen kuolemaansa -
katuvalle ryövärille paikan paratiisiin.
Uskonnollisuus on valtavan kaukana todellisesta kristillisyydestä.
Jos Jumala vain pitäisi kiinni omastaan, -
hän olisi pitänyt Poikansa valossa, johon kukaan ei voi tulla.
Miten meille olisi silloin käynyt? Mutta Jumala antaa koko ajan.
Siksi meidänkin tulee antaa pois kaikki, mitä olemme saaneet.
Täytymme, kun annamme pois.
Kaikkein tyhjin on se, joka on täynnä itseään.
Saamme, kun annamme omastamme. - Kyllä. Jumala antaa lisää.
Näytän joskus kuvaa, jossa Libanonin vuorilla sulava lumi -
virtaa Genesaretin järveen ja edelleen Jordaniin.
Sieltä vesi juoksee Kuolleeseen- mereen, josta se ei virtaa ulos.
Olemme joko Genesaretin järven tai Kuolleenmeren kaltaisia kristittyjä
Maailmassa vallitsee valtavia jännitteitä.
Brysselin kaltaiset tapahtumat ovat pahentaneet tilannetta.
Onko meillä oikea käsitys islamista?
Vai pitäisikö muslimeista olla monta eri kuvaa?
Olemme mielestäni käsittäneet muslimimaailmaa väärin, -
koska islam ei ole yksi kokonaisuus vaan koostuu tuhannesta osasesta.
Islamillahan ei ole paavia eikä virallista puolestapuhujaa.
Kun länsi puhuu dialogista islamin kanssa, kenen kanssa sitä käymme?
Islaminuskoiset ovat aina jonkun moskeijan jäseniä.
Moskeijassa on johtajana imaami, jolla on ehkä 1000 seuraajaa.
Hänellä on oma käsityksensä islamista.
Viiden kilometrin päässä on toinen moskeija ja imaami, -
jolla on aivan toisenlainen käsitys islamista.
Imaameja ja heidän seuraajiaan on siis hyvin sekalainen joukko.
Lisäksi muslimeista on shiioja noin 15 prosenttia ja sunneja 85.
Tämän lisäksi on vielä eri mailla omat islamin vivahteet.
Bangladeshiläisillä on aivan eri käsitykset kuin egyptiläisillä.
Ajatus siitä, että islam valtaa Euroopan, ei pidä paikkaansa.
Esimerkiksi Suur-Lontoossa on kaksi miljoonaa muslimia, -
eivätkä he ole kyenneet perustamaan edes poliittista puoluetta.
He eivät ole kyenneet yhdistämään voimiaan.
Sitä vastoin Manner-Euroopassa on kokonaisia kaupunginosia, -
joissa radikaalimuslimeilla on niin paljon valtaa, -
etteivät tavalliset kansalaiset uskalla mennä sinne.
Siitä tulee iso haaste.
Siksi Suomeen ja Ruotsiin tulevat muslimit -
pitäisi saada integroitua mahdol- lisimman hyvin yhteiskuntaan, -
politiikkaan, urheiluun, kulttuuriin jne.
Tulevaisuus on sitä helpompi, mitä paremmin heidät kotoutetaan, -
ja sitä vaikeampi, mitä huonommin heidät kotoutetaan.
Eli kuullessamme islamista meidän olisi syytä kysyä, -
minkä tyyppisestä islamista on kyse.
Toisaalla on ISIS, joka tulkitsee Koraania hyvin ankarasti.
ISIS käsittää olevansa Allahin työkalu lopun ajoissa.
Toisaalta on muslimeja, joita ISIS surmaa.
Heidän mielestään ISIS on täysin väärässä.
Emme saa unohtaa, -
että ISIS syntyi USA:n aloittaman Irakin sodan jälkeen -
muodostuneessa tyhjiössä.
Muslimit pitävät Amerikkaa ja George Bushia kristittyinä.
He pitävät tilannetta kristinuskon hyökkäyksenä islamia kohtaan.
Obama yrittää vakuuttaa heille, ettei asia ole niin, -
mutta he eivät usko häntä.
Emme me länsimaissakaan ole puhtaita pulmusia.
Olemme itse lietsoneet paljon asioita.
Tilanne on johtanut myös siihen, -
että muslimimaissa kysellään, mitä islam oikeastaan on.
Edustaako ISIS islaminuskoa?
Egyptissä nuoret miehet sanoivat minulle kahvilassa: -
"Jos ISIS on islaminuskoa, emme halua olla muslimeja."
Myös kristityillä satelliitti- kanavilla ja internet-sivuilla -
käyvien määrä on kasvanut hurjasti.
Muslimit ovat hyvin kiinnostuneita tutkimaan kristinuskoa.
Suomeen ja Ruotsiin tuleville muslimeille pitää sanoa, -
ettei kaikki, mitä täällä tapahtuu, ole kristillisyyttä, -
kuten väkivalta, porno, moraalittomuus tai korruptio.
Kristityt eivät hyväksy niitä.
Kun muslimeja tulee Suomeen, -
heidän pitäisi kahvitella päivän ajan helluntailaisten kanssa -
ja puoli päivää kansanlähetysläisten kanssa -
nähdäkseen, että täällä on rukoilevia ja Raamattuun uskovia -
ihmisiä jotka haluavat toteuttaa kristillisyyttä.
Toivomme heidän ymmärtävän, ettei kaikki, mitä he lännessä näkevät, -
ole kristillisyyttä.
Mekään emme saisi yleistää muslimimaailman tapahtumia, -
vaan meidän olisi nähtävä eri vivahteet.
Sinä et usko siihen kauhukuvaan, -
että koko Eurooppa muuttuisi pian islaminuskoiseksi.
Kuitenkin yksi puoli kokonaiskuvaa on se, -
että muslimit vainoavat kristittyjä.
Mehän olemme korostaneet, ettei asioita saa nähdä yksipuolisesti.
Eli totta on myös se, että muslimi- maissa vainotaan nykyään -
kristittyjä enemmän kuin missään muualla.
Näin on. Ja meidän pitää tehdä työtä vainon vähentämiseksi.
Mutta toivoa on. Se on pilkahtanut esiin ensi kertaa 30 vuoteen.
Täytyy katsoa, kuka on kristittyjä kohtaan suuntautuvien -
hyökkäysten takana ja suunnata toimintaamme heille -
eikä muslimeille, joilla ei ole asian kanssa mitään tekemistä.
Muslimit ovat hyökänneet kristittyjä vastaan -
vasta viimeisten 30 vuoden aikana.
Sitä ennen muslimit ja kristityt elivät pitkään rauhassa keskenään -
monissa nykyisissä muslimimaissa.
Osittain kyse on Lähi-idän tilanteen kehittymisestä -
ja poliittisista tapahtumista. Tilanne on mutkikas.
Tehtävämme on kohdella tapaamiam- me muslimiyksilöitä rakastaen.
Pitää myös ehkäistä muslimien gettojen syntyminen Suomeen.
Siellä he soveltaisivat islamin lakia, mistä syntyisi ongelmia.
Olet itse kohdannut muslimeita yksitellen.
Olet keskustellut al-Dibaji -nimisen miehen kanssa.
Hän on korkea-arvoinen johtaja muslimimaailmassa.
Ajatollah al-Dibaji on maailman johtavia shiia-teologeja.
Korkein henkilö on mustaan päähineeseen pukeutunut ajatollah.
Toiseksi korkein on grand ajatollah.
Iranissa, vallitsevassa shiia-maassa, -
suurin osa seuraa ajatollah al-Sistania, joka asuu Irakissa.
Hän on hyvin vaikutusvaltainen. Seuraajia on kaksi miljoonaa, -
jotka asuvat Iranissa ja Irakissa.
Al-Dibaji, jonka kanssa pidän yhteyttä, asuu Kuwaitissa.
Hän edustaa al-Sistania Kuwaitissa.
Hän sanoo, että jos juutalainen tulee vierailemaan muslimin luo, -
muslimin täytyy pitää huolta siitä, että ilta on mukava.
Hänen mielestään länteen muuttavien muslimien täytyy noudattaa -
kyseisen maan lakeja.
Yhteinen lähtökohta on siinä, että kaikki noudattavat Suomen lakia.
Ruotsissa eletään Ruotsin lakien, normien ja arvojen mukaan.
Al-Dibajin mielestä muslimien ja juutalaisten välille -
sekä muslimien ja kristittyjen välille pitää rakentaa siltoja.
Hänen mielestään mikään uskonto ei tarvitse väkivaltaa.
Hän ei hyväksy muslimien hyökkäyksiä kristittyjen kimppuun.
Olemme keskustelleet kymmenisen tuntia.
Mietimme yhteistyömahdollisuuksia.
Muslimimaailmassa on nyt terrori- tekojen vuoksi mahdollisuuksia -
yhteistyöhön, jossa muslimit alkavat suojella kristittyjä.
Mainitsin toivon pilkahduksen.
Tammikuussa 220 muslimiopettajaa tapasi toisensa Marokossa.
Siellä laaditun asiakirjan mukaan -
muslimimaiden pitää suojella kristittyä vähemmistöä.
Kaikkien muslimimaiden hallitusten ja uskontoministerien -
tulisi kouluttaa uusia imaameja -
suojelemaan juutalaisia ja kristittyjä vähemmistöjä.
Suhtauduin asiaan epäillen, mutta tapasin erään näistä johtajista.
Hän näytti minulle, että heillä oli pitkälle menevä koulutusohjelma, -
joka muuttaa muslimimaiden asenteita kristittyjä -
ja juutalaisvähemmistöjä kohtaan.
Jos he vievät tätä eteenpäin, teemme siinä yhteistyötä.
Se on mahdollisuus, jota emme saa menettää.
Mihin pyrit keskustellessasi johtavien muslimien kanssa?
Ensinnäkin haluan saada heihin henkilökohtaisen yhteyden.
Syömme yhdessä sekä juomme kahvia tai teetä yhdessä.
Keskustelemme lapsista ja lapsen- lapsista. Kerromme kivoja juttuja.
Haluan löytää ihmisen kasvojen, aseman ja uskonnon takaa.
Kun kohtaa ihmisen, huomaa, että hän on aika samanlainen kuin minä.
Hän syö, on iloinen, käy WC:ssä, pitää lomaa ja ajattelee perhettä.
On paljon, mikä yhdistää.
Vähitellen voi keskustella myös eriävistä mielipiteistä.
Jos aloittaa niillä, tilanne lukkiutuu.
Kristityt tunaroivat tällä alueella paljon.
Tai sitten kristitty vesittää kaiken ja sanoo, -
etteivät kristityt usko mihinkään, eivät lue Raamattua -
eivätkä ole fanaattisia. Mutta sellaista muslimi ei kunnioita.
Ajattelet siis, että me uskomme Jumalan Sanaan, -
että Jeesus on ainut tie ja että meidän tulee todistaa hänestä.
Kyllä. Ja muslimit kunnioittavat ihmistä, joka uskoo Raamattuun -
ja seuraa Jeesusta.
Sanon aina: "Seuraan Jeesusta, joka on eräs islamin profeetoista."
Sitten siteeraan, mitä Koraani sanoo Jeesuksesta.
On valtava mahdollisuus, kun pääsee kertomaan Jeesuksesta.
Sitten annamme Pyhän Hengen tehdä työtään sydämissä.
Toisaalta osoitamme kunnioitusta ja rakkautta, -
mutta toisaalta kantamme on, että Jeesus on ainut tie Jumalan luo.
Kyllä, mutta todistaa voidaan monella eri tavalla.
Kiitos työstäsi ja kiitos, että tulit vieraaksi Café Raamattuun.
Kiitos.
Kiitos teille, rakkaat katsojat. Emme voi korostaa liikaa sitä, -
että meidän tulee kunnioittaa kaikkia.
Me emme ole parempia kuin muut emmekä heidän yläpuolellaan.
Meidän tulee myös osoittaa käytännön rakkautta ja pitää -
kiinni hänestä, joka opetti rakastamaan ja kunnioittamaan.
Hän sanoi: "Minä olen tie, totuus ja elämä; -
ei kukaan tule Isän tykö muutoin kuin minun kauttani."
Siunausta! Nähdään viikon kuluttua!
Oletko saanut apua kristillisistä TV-ohjelmista?
Jos olet, tule mukaan tukemaan tätä työtä, -
joka ei ole mahdollista ilman taloudellisia resursseja.
Voit antaa lahjasi ruudussa näkyvien tietojen avulla.
Kiitos avustasi!
Suomennos: Annamari Kortelainen